Haluatko lisätietoa uudesta E-kirjastopalvelusta tai muista Eepos-kirjastojen e-aineistoista?
Tule tutustumaan kirjaston e-aineistoihin!
Mistä löydät kirjaston tarjoamat e-kirjat, äänikirjat ja e-lehdet? Miten voit striimata elokuvia tai kuunnella musiikkia kirjastokortilla? Tule Isonkyrön kirjastolle tiistaina 12.11. klo 12-14 tutustumaan kirjaston tarjoamiin e-aineistoihin. Mikäli haluat apua esimerkiksi E-kirjastosovelluksen käyttöönotossa, ota mukaan oma tabletti tai puhelin, jolla haluat sovellusta käyttää, niin autamme sinut alkuun. Ensimmäisellä kerralla palveluun on tunnistauduttava joko pankkitunnuksilla tai mobiilivarmenteella. Mikäli niitä ei ole käytössä, kirjaston henkilökunta voi rekisteröidä sinut (ota henkilötodistus mukaan) ja saat e-kirjaston kirjautumislinkin sähköpostiisi.
Oletko kuullut millainen hanke Ähtärissä on alkanut?
Heippa, tule kuulolle ja kaffille TI 12.11. klo 17. Kerron Ähtärissä alkaneesta kulttuurihyvinvointiin liittyvästä hankkeesta, jossa kohderyhmiä ovat lapset, nuoret, seniorit ja erityisryhmät. Minulla on jo tässä vaiheessa tosi mukavaa kerrottavaa. Ähtärissä moni asia onnistuu näin kivasti. Vastaan mielelläni kysymyksiin, jos osaan. Hankkeeseen saa myös ehdottaa uutta aihetta, mietitään yhdessä, voisiko ehdotuksen toteuttaa vuoden sisään. Samalla kaikille vapaa sisäänpääsy hankkeen näyttelyyn sekä alakerroksen kesänäyttelyyn. Vielä samaan kauppaan hankekeskustelun päätteeksi halukkaille pieni opastus Punaisen talon näyttelyihin Kokoonnumme siis Pirkanpohjan taidekeskuksen Punaiseen taloon. terkuin Minna *** Taideosallisuuden kehittäjä Hanke 'Me kaikki keskellä taidetta' taidos.pirkanpohja@gmail.com 045 268 87 04 Pirkanpohjan taidekeskus Ähtärintie 36 63700 Ähtäri *** Seuraa "Me kaikki keskellä taidetta"-hanketta Pirkanpohjan taidekeskuksen hankkeen kotisivulla <a href="https://l.facebook.com/l.php?u=https%3A%2F%2Fwww.ahtari.fi%2F%3Ffbclid%3DIwZXh0bgNhZW0CMTAAAR0Nzo_sxwi_Lpo_pzx3-qJBb4ifFXqANiPhR7cwKcpiQsmGGR9-Xy2iWH4_aem_Lu5i4SmIdcWXMit1W1REFQ&h=AT24JN0zgF8tgUhLocPx2JyT9iGzm5n5lPOyaE6b3gzy5z6bRG6B0QMZkFQg5sKoVfmpnA9hNBOZ-Pzhmd8xYBDUltzgrQas3BjIIERTnSs8TYHDI4w4NmBHkaXsQNdcYQpYj8Q0jduJ9QFIjupx&__tn__=-UK-R&c[0]=AT1ERCRLicVGXQxvHRh4J_yQISbVIYyf9xTuVuDDrk_D_MAKpsL32DTDZWbuXx4EDefeqVkZqa8qEBe9j5kpjlYCwOCS2eB1WhFGVnpryG8qz1_VQB6qIcVmtYjh3rBBEkQT9URjqMdP2-H4WF5UtTKNjWeah9NXfiaevWuXy0Gq">https://www.ahtari.fi/…/me-kaikki-keskellae-taidetta-hanke Hanketta rahoittavat Euroopan unionin osarahoitus, Leader Kuudestaan, Töysän Säästöpankkisäätiö sekä Pirkanpohjasäätiö
Isille vapaa pääsy 10.11. Liput: 12 €, alle 15 v. ilmaiseksi, Ryhmät 10 €/ hlö (min. 10 hlö). Meillä käy Museokortti, Epassi ja Smartum
Tuo isänpäivän iltana isä tutustumaan Pirkanpohjaan ja näyttelyihin. Isille vapaa pääsy👍SU 10.11. klo 17-19.
Isänpäivän aukiolo & opastukset klo 17 ja 18
Saman ajan Pirkanpohjan taidekeskus on avoinna ihan kaikille. SU klo 17 ja klo 18 on isänpäiväopastukset Punaisessa talossa. Reagoimme siihen, että on toivottu Pirkanpohjan taidekeskuksen aukiolohetkiä myös talven aikana. Tänä vuonna meillä on poikkeuksellisesti myös talvella kaksi näyttelyä: toinen on kesänäyttely 2024 ja toinen on Me kaikki keskellä taidetta -hankkeen näyttely, jossa on esillä eurooppalaista ja suomalaista taidetta 1900-luvulta 2000-luvulle. Lisätietoa: <a href="https://l.facebook.com/l.php?u=https%3A%2F%2Fwww.ahtari.fi%2Fpirkanpohja%2Findex.php%3Ffbclid%3DIwZXh0bgNhZW0CMTAAAR2Jrt7SPslNjyaRRdStRUaG3GAzP7UhSPNSdsLkoQvcIsmyms5JsowB5VA_aem_qUcLDeIBtD3vuF0YhEGr9A&h=AT32D7kKwFfAOHEBq3Bx41Q8oK1AKyMMzH-sMubb1xr5D6hFBiRTwuk8iU3SY4SICWL8zM1maDLYECfQvv147Ll_ppaGj2AdX3HZ40Rbozbtcwqq8W9pdfgeALsvfoI_T_aiDsP2QiHgqFA_lJZx&__tn__=-UK-R&c[0]=AT0frOerbIDQ0e2fM26BOjDpYfWXfCI0JUMV-6iICVdPiCCOTRyDj_iDuKhz0zLqkbfuBC7ctuZL9NmjdV3Pt2nydQDPsVvHUJ9QnPMv0EYTsrpOcbLxUwqpZQVHSOlG910hLJOtWs_t6XlbmapTS79WWU8FaH3CBCWFigKUPkWVjk9FRFmuqb7SpD0SFq5Rz-goTL99D8I1tiqsaMN9iiezdMc">https://www.ahtari.fi/pirkanpohja/index.php Liput 12 € Alle 15 v. ilmaiseksi. SU 10.11. isät ilmaiseksi Ryhmät 10 €/ hlö (min. 10 hlö) Meillä käy Museokortti, Epassi ja Smartum
Ikäihmisille 60+ kokoontuminen ja kaffit
Lämminhenkiset "Punaisen talon torstait" kokoontuu joka toinen viikko. Paikan päällä tutustutaan lyhyesti yhteen näyttelyn teokseen, kahvitellaan, juttelun lomassa pelataa kuvapingoa tms. Joillakin kerroilla voi olla pieni askartelu tai keskusteluaiheeseen alustus. Ikäihmisille vapaa pääsy kokoontumiseen. Vinkatkaa kohderyhmään kuuluvalle tuttavallenne. Ennen tai jälkeen yhteisen ohjelman on vapaa pääsy näyttelyihin. *** Punaisen talon torstait on osa Pirkanpohjan hanketta. Seuraa "Me kaikki keskellä taidetta"-hanketta Pirkanpohjan taidekeskuksen hankkeen kotisivulla https://www.ahtari.fi/pirkanpohja/index.php/me-kaikki-keskellae-taidetta-hanke Hanketta rahoittavat Euroopan unionin osarahoitus, Leader Kuudestaan, Töysän Säästöpankkisäätiö sekä Pirkanpohjasäätiö.
Konsertissa kuullaan kappaleita uudelta albumilta sekä muita Simojoen rakastettuja lauluja.
Pekka Simojoki julkaisee marraskuussa jatkoa suositulle Häikäisevän kirkas -levylle ja lähtee samaa nimeä kantavalle kirkkokiertueelle. Häikäisevän kirkas -kiertue tehtiin ensimmäisen kerran syksyllä 2018. Tulevissa konserteissa kuullaan Simojoen vanhoja ylistyslauluja kuten "Voi, mikä riemu, Häikäisevän kirkas, Siunattu olkoon Hän, Pyhän kosketus ja Suurenmoinen". Lisäksi luvassa on uuden albumin lauluja sekä muita Simojoen rakastettuja lauluja. Simojoki kommentoi: ”Yksi urani hienoimmista kiertueista oli Häikäisevän kirkas -ylistyskiertue vuonna 2018. En varmaan koskaan unohda sitä yhteisen laulun voimaa. Taivas oli lähellä. Silloin jo päätin, että jos suinkin mahdollista, tämän haluaisin tehdä vielä uudestaan. Nyt minulla on ilo kertoa, että ensi syksynä Häikäisevän kirkas -kiertue tulee jälleen. Tule mukaan!” Kiertueen musiikista vastaa Make Perttilä, jonka kanssa lavalla nähdään Matti Kallio (piano ja huilut), Sami Asp (kitara ja laulu), Pasi Ryökkynen (basso) ja Sami Koskela (rummut). Solisteina kuullaan muun muassa Heidi Simeliusta ja Jonnu Heikkilää. Kiertueen tuottaa Ohjelmatoimisto Kristalli ja konserteilla tuetaan Sansan Medialähetystyötä.
facebooktapahtumakannet (1140 x 400 px).jpg
Kirjailija Elina Annola Kurikan pääkirjastossa ke 6.11. klo 17.30
Kirjailija Elina Annola saapuu vieraaksi Kurikan pääkirjastoon keskiviikkona 6.11. klo 17.30 alkaen. Tilaisuudessa Annola kertoo romaaneistaan sekä kirjailijan työstään. Annolalta on julkaistu tänä vuonna teos nimeltä Luopuneet. Muita hänen teoksiaan ovat Kunnes kukkivat puut (2022) ja Kaikki lokakuun taivaat (2022). Tilaisuuteen on vapaa pääsy. Tule tapaamaan kirjailijavierasta! Kuva © Elina Annola
Kurikan kaupunki, Kurikan lukio ja Sedu järjestävät Rekrymessut 24.1.2025 klo 11-14 Kurikan Kampuksella.
Kurikan kaupunki/Yrityspalvelupiste Formu, Sedu ja Kurikan lukio
Rekrymessut ovat yritysten ja kurikkalaisten toisen asteen opiskelijoiden kohtaamispaikka, jossa yrityksillä on mahdollisuus löytää tekijöitä kesätöihin tai pidempiaikaisin työsuhteisiin sekä tehdä itseään tunnetuksi tulevaisuuden työntekijöille. Tulevaisuuden tekijöitä Rekrymessuille on kutsuttu Kurikan toisen asteen opiskelijat eri oppilaitoksista. Toisen asteen oppilasmäärä on lähes tuhat opiskelijaa, joten odotettavissa on vilkas tapahtuma ja järjestäjät toivovat, että mahdollisimman moni kurikkalainen yritys osallistuu tapahtumaan. Rekrymessuilta voit halutessasi löytää yritykseesi kiireapulaisia, kesätyöntekijöitä tai pidempiaikaisia työntekijöitä. Tule mukaan! Osallistuminen on yrityksille maksutonta, vain ennakkoilmoittautuminen on tarpeen. Ilmoittauduthan 17.1.2025 mennessä: jussi-pekka.kurikka@kurikka.fi. Tarjoamme teille pöytäpaikan, jonne voit tuoda esimerkiksi roll-up-telineet, esitteet ja muut markkinointimateriaalit. Tule esittelemään yrityksesi, verkostoitumaan ja luomaan suhteita tulevaisuuden työntekijöiden kanssa.
Kulttuurikuppi Kauhajoella: Tervetuloa verkostoitumaan kera iltapäiväkahvin!
Kahvittelemme pikkusuolaisen ja makean kera Kauhajoen Valkoisessa Puussa (Topeeka 15, Kauhajoki) klo 16.00-17.30, josta siirrymme illaksi IKH Areenalle. IKH Areenalla saamme Areenan esittelykierroksen paikan tapahtuma- ja markkinointikoordinaattorilta, jonka jälkeen on mahdollisuus jäädä seuraamaan illan koripallomatsia Karhu Basket – BC Nokia. Liput omakustanteiset (20/17€). Ilmoitathan sitovat lipputilaukset ilmoittautumislomakkeella, mikäli lipun haluat. Mahdollisuus kimppakuljetukseen Seinäjoelta! Ilmoita asiasta ilmoittautuessasi, jos kyydin haluat. Luvassa on verkostoitumistilaisuus, jossa jaetaan luovien alojen tuottajuuteen sekä toimialaan liittyviä asioita ja ongelmia hauskassa, positiivisessa ja kannustavassa ilmapiirissä. Kutsumme kahville kaikki luovien alojen tuottajat ja tuottajanomaisissa tehtävissä toimivat henkilöt niin vapaalla kentällä kuin organisaatioissa ja kunnissa sekä alalle valmistuvat opiskelijat työelämään siirtymisen nivelvaiheessa. Tilaisuus on maksuton, mutta ilmoittauduthan tarjoilujen vuoksi etukäteen 1.12. mennessä tästä. Kulttuurikuppeja järjestetään kuukausittain eri puolilla Etelä-Pohjanmaata. Kulttuurikupit ja kahvit tarjoaa Tuottajakeskus Living Lab –hanke, joka on Euroopan unionin osarahoittama ja jota koordinoi Tampereen ammattikorkeakoulu kumppaneinaan Metropolia Ammattikorkeakoulu, Seinäjoen ammattikorkeakoulu, Humanistinen ammattikorkeakoulu ja elävän musiikin edunvalvontajärjestö LiveFIN ry.
Pelipäivä 2024 FB-tapahtuman kansikuva.png
Lapuan pääkirjastolla järjestetään Pelipäivä lauantaina 9.11. klo 11-15.
Pelipäivä @ Lapuan pääkirjasto 9.11.2024
Pelipäivän ohjelmassa: USEITA KONSOLIPELIPISTEITÄ Pelipisteissä on pelattavissa useita eri pelikonsoleita. Pelipisteet toteutetaan yhteistyössä Etelä-Pohjanmaan kulttuuriyhteisö Ranka ry:n kanssa. PS4:LLA VAPAATA PELAILUA ISOLTA VALKOKANKAALTA Kirjaston oma PS4 on pelattavissa parvella, jossa voi kokea kuinka PS4-pelit heräävät eloon suurella valkokankaalla. SHAKKIKERHO OPASTAA SHAKIN SALOIHIN Pääkirjaston parvella tiistaisin klo 16:30-19:00 kokoontuva Shakkikerho tutustuttaa shakin pelaamiseen. Shakkikerholaiset pelaavat näytösotteluita, joita voi tulla seuraamaan. Jos kiinnostuit kerhon toiminnasta, voit tulla paikan päälle kysymään lisää. LAUTAPELIEN JA PALAPELIEN VAIHTOPISTE Tämän vuoden uutuutena on lautapelien ja palapelien vaihtopiste, jonne voi tuoda itselle tarpeettomat pelit ja vaihdossa voi ottaa uusia tilalle. LAUTAPELIEN VAPAATA PELAILUA JA PULMAPELEJÄ Kirjastosalin perällä olevien pöytien ääressä voi pelailla vapaasti kirjaston lainattavia lautapelejä. Samalla pisteellä voi uppoutua myös pulmapelien maailmaan ja kokeilla esimerkiksi Rubikin kuution ratkaisemista. Pelipäivässä ovat mukana Lapuan kaupunginkirjasto, Etelä-Pohjanmaan kulttuuriyhteisö Ranka ry ja Lapuan shakkikerho. Pelipäivä on osa Peliviikkoa, jota vietetään 4.-10.11.2024. Peliviikko on vuosittain marraskuussa vietettävä pelikasvatuksen ja -kulttuurin teemaviikko, jota vietettiin ensimmäisen kerran vuonna 2011. Lue lisää: www.peliviikko.fi Tervetuloa pelailemaan ja pitämään hauskaa. Nähdään Pelipäivässä!
Laura Voutilaisen konsertti Törnävän Kirkossa 20.12.2024
Laura Voutilainen: Minun Tähteni Kirkossa
Laura Voutilaisen 30-vuotistaiteilijajuhlavuosi päättyy tunnelmallisiin kirkkokonsertteihin Minun Tähteni kirkossa -kiertueen liput ovat myynnissä nyt Laura Voutilainen on monessa mukana ennen kuin on aika rauhoittua Minun Tähteni kirkossa -kiertueen tunnelmallisiin kirkkokonsertteihin. Kiertue alkaa 29. marraskuuta Lauran kotikaupungista Espoon tuomiokirkosta. Laura Voutilaisen joulualbumi Minun Tähteni on vahvan laulamisen juhlaa. Laulut edustavat uudenlaista joulumusiikkia, jossa paikoin tykitellään menemään Harlemin sunnuntaijumalanpalvelusten malliin ja herkimmillään liitytään suomalaisille tuttuun haikean kauniiseen joulutunnelmaan. Vuonna 2019 julkaistu albumi keräsi kiitosta niin kuulijoilta kuin kriitikoilta, ja muun muassa Helsingin Sanomat palkitsi levyn arviossaan viidellä tähdellä. Tänä vuonna Minun Tähteni -kiertueen konserteissa nähdään kolme lahjakasta ja upeaa naista, kun Laura Voutilaisen kanssa esiintyy pianotaiteilija Milla Viljamaan ja laulaja Veera Railion kanssa. Kiertueella rakastettuja joululauluja tullaan kuulemaan myös Voutilaisen albumin ulkopuolelta. "Haluan tehdä juuri tänä juhlavuonna kirkkokonsertteja siksi, että niiden tekeminen on ollut aina tärkeä osa konserttirepertoaariani. Kirkko musiikin esittämisen ympäristönä tarjoaa mahdollisuuden tehdä täysin toisenlaista musiikkia kuin yleensä, kun herkät äänensävyt vuorottelevat yhdessä hiljaisuuden kanssa. " Laura Voutilainen #30-vuotistaiteilijajuhlavuosi2024 #tähtijatkaaloistoaan
Koko perheen kuutamouinti Isonkyrön uimahalli Pärske 8.11.2024 klo 17.00-20.30
Koe erityinen uimiskokemus yhdessä perheen kanssa, kun uimahalli muuntautuu kuutamon alle! Uinnin lomassa tunnelmamusiikkia ja -valoja. Normaali uintimaksu.
Hanna Kinnusen ja Teemu Roivaisen konsertti Törnävän Kirkossa 13.12
Hanna Kinnunen ja Teemu Roivainen: Kaunein Joulu
Keväällä televisiokatsojien sydämet valloittaneet Tähdet tähdet -ohjelman finalistit tangokuningas Teemu Roivainen sekä näyttelijänäkin tunnettu Hanna Kinnunen yhdistävät voimansa joulukonserttikiertueella. “Haluamme tuoda kuulijoille joulun tunnelman mukanamme perinteisten ja kauneimpien joululaulujen säestämänä,” Roivainen tunnelmoi. “On mahtavaa päästä jatkamaan Tähdet tähdet -ohjelmassa syntynyttä yhteistyötämme konserttikiertueella. Teemu on upeaääninen laulaja ja odotan innolla duettojamme joulukonserteissa,” Kinnunen jatkaa. Kaksikkoa säestää Roivaisen Energia -orkesteri. Kiertue vierailee lähes viidellätoista paikkakunnalla ympäri maan. Ensimmäinen konsertti kuullaan Jyväskylässä 29.marraskuuta. Kaunein joulu -konsertti soi myös artistien kotikaupungissa Oulussa 2. joulukuuta. Ohjelmistoon on valittu molempien rakkaimpia joululauluja, kuten Sydämeeni joulun teen tai Sylvian joululaulu. Mukana on myös Roivaisen ja Kinnusen tekemä uusi joululaulu, joka julkaistaan syksyllä 2024. Hanna Kinnunen ja Teemu Roivainen: Kaunein joulu Pe 29.11.2024 Jyväskylä, Taulumäen kirkko Ma 02.12.2024 Oulu, Oulun Tuomiokirkko Ti 03.12.2024 Kokkola, Kokkolan kirkko La 07.12.2024 Hämeenlinna, Hämeenlinnan kirkko Ma 09.12.2024 Kouvola, Kuusankosken kirkko Ti 10.12.2024 Vihti, Vihdin kirkko Pe 13.12.2024 Seinäjoki, Törnävän kirkko La 14.12.2024 Nooramrkku, Noormarkun kirkko Ma 16.12.2024 Hyvinkää, Hyvinkään kirkko Ti 17.12.2024 Naantali, Naantalin kirkko Pe 20.12.2024 Kokemäki, Kustaa III:n kirkko La 21.12.2024 Ylöjärvi, Ylöjärven kirkko Su 22.12.2024 Vaasa, Vaasan kirkko
Jouluinen satuhieronta facetapahtuma-kuva.png
Jouluinen satuhierontatuokio Peräseinäjoen kirjastossa
Jouluinen satuhieronta ti 17.12.2024 klo 17.30 Peräseinäjoen kirjastossa *Satuhierontatuokio on reilun puolen tunnin mittainen sadunhohtoinen matka aisteihin, läsnäoloon ja rentoutumiseen. *Käytännössä Satuhieronta on satujen yhdistämistä kosketukseen ja kevyeen hierontaan. Ohjaaja kertoo tarinaa ja näyttää samalla hierontakuvioita, joita vanhempi voi hieroa lapsen selkään tarinaa kuunnellessa. * Tuokio on suunnattu n. 3 v. ja sitä isommille lapsille yhdessä vanhemman kanssa. * Ota mukaan lapselle vintti tai makuualusta sekä halutessasi pieni tyyny. *Satuhieronta on Suomessa kehitetty menetelmä. Lisätietoja satuhieronnasta <a href="https://l.facebook.com/l.php?u=http%3A%2F%2Fwww.satuhieronta.fi%2F%3Ffbclid%3DIwZXh0bgNhZW0CMTAAAR0JdeNrT31XkubiRt5cUCzJAjdmP8XUMcorKSauwBbsWUqZTW2RvERk-94_aem_NRay8Bf7wezTS_Nb6gyICw&h=AT2QgRF8gz7a48nRELld9731m_BwcFIQNiu4ReXpuiSmDUY-32bHQZyZ81yMrgMYj0gYHkxsYHspq6DtZ6BbdlGVJtte5ZRucw7JevCxs47RSYqgI5NQRqNeOW8Xt8PW0L1e&__tn__=q&c[0]=AT1GDGyk7EqkupVxms6QNaJRlZec4cCv2pbvMTKhNvjYb6YTd0_MWlHZAmuPAZ-8rctEKp6LezqbPWRyf_z7SWqwC5Fh6F7WQHK7n1MJ9NMfGtxZgYJmOHN8o0s8GL9IXQEYUewUAlS1bNElmq4xISZ9oBG5eo6NDPkWpA">www.satuhieronta.fi Satuhieronta parantaa lapsen itsetuntemusta, kehittää motoriikkaa ja sosiaalisia taitoja, lievittää stressiä ja helpottaa nukahtamista. Satuhieronta sopii hyvin rauhoittamaan myös joulun ajan kiireistä tunnelmaa. Tuokion vetäjänä toimii koulutettu Satuhierontaohjaaja Kaija Lepistö. Tuokion päätteeksi tarjolla mehua/glögiä ja pipareita. Tervetuloa lapsesi kanssa satujen ja rentoutumisen maailmaan!
Kampus 2030 -hanke julkaisee Seinäjoen jokirannan keskustakampuksen ja sen lähialueen kehittämissuunnitelman
Kampus 2030 project publishes development plan for Seinäjoki riverside central campus and surrounding area
Kampus 2030 -kehittämissuunnitelman julkaisutilaisuus
Kampus 2030 development plan launch event
Olet tervetullut yhteisen kampuskehittämisen tilaisuuteen! Tiivis, kohtaava ja tietoa keräävä Kampus 2030 -hanke julkaisee seinäjokisten korkeakoulutoimijoiden ja kaupungin tilaamana niiden käyttöön Seinäjoen jokirannan kampusta ja sen lähialueita koskevan kampuskehittämissuunnitelman. Tilaisuus on tarkoitettu paitsi hankkeen toteuttajaorganisaatioiden henkilökunnille ja opiskelijoille Seinäjoella ja maakunnassamme. myös avoimeksi yleisötilaisuudeksi kaikille Kampus 2030 -hankkeen työn tuotoksesta kiinnostuneille sidosryhmille. Kehittämissuunnitelma julkaistaan suomeksi. Tapahtuma järjestetään suomeksi. Kehittämissuunnitelman ydinkohdat julkaistaan myös englanniksi. Ennakkoilmoittautuminen edellytetään. Tapahtumaa voi seurata myös etänä, läsnäolotavan valinta ilmoittautuessa. Pysäköintiin suosittelemme P-Frami (Kampusranta) tai P-Areena (Tiedekatu) -alueita. Ohjelma Kahvitus klo 13 - 13.30 Julkaisutilaisuus 13.30 - 15.30 13.30 Tervetuloa 13.35 Seinäjoen jokirannan keskustakampuksen kehittämissuunnitelman esittely Main points also in English: presentation of the development plan for the Seinäjoki riverside central campus - Hanketiimi Katja Kaataja, Pia Kattelus ja Katja Kivioja 14.00 Huomioita ja kommentteja kehittämissuunnitelmasta ja tulevasta toteutuksesta - Hankkeen tilaajien edustajat: rehtori Jaakko Hallila, SeAMK toiminnanjohtaja Jaakko Yli-Ojanperä, Etelä-Pohjanmaan korkeakouluyhdistys Epky johtaja Olli-Pekka Viinamäki, Seinäjeon yliopistokeskus UCS elinvoimajohtaja Erkki Välimäki, Seinäjoen kaupunki noin klo 14.30 Yleisön kommentteja ja kysymyksiä noin klo 14.50 Yhteenvetodialogi - Hanketiimin kutsumat dialogistit Tytti Isokangas (rekrytointipäällikkö, Atria Suomi Oy) ja Niina Koskipalo (asiantuntija, IntoSeinäjoki) ovat tutustuneet ennalta kehittämissuunnitelmaan. Yhteenvedossa he jakavat kanssamme huomioitaan sekä luetusta että kuullusta, evästäen meitä tulevaan. 15.20 Kiitos-sanat elinvoimajohtaja Erkki Välimäki, Seinäjoen kaupunki 15.30 Mahdollisuus haastatteluihin aula- ja ravintolatiloissa tilaisuuden jälkeen. Julkaisutilaisuuden juontaa Terhi Välisalo. Ilmoittaudu tästä viimeistään pe 1.11.24 kuluessa Mikä Kampus 2030? SeAMKin koordinoima ja yhdessä Seinäjoen kaupungin, Seinäjoen yliopistokeskuksen (UCS) ja Etelä-Pohjanmaan korkeakouluyhdistyksen (Epky) kanssa toteutettava Kampus 2030 -hanke tähtää yhä parempaan kampukseen ja lähialueeseen opiskelijoille, asiantuntijoille ja kansalaisille. Hanke julkaisee alueen kehittämissuunnitelman marraskuussa 2024. Kehittämissuunnitelman koostamisen pohjaksi järjestettiin laaja Ajatellaan kampus yhdessä uudelleen -kysely sekä asiantuntijatyöpajoja. Suunnitelma vetää yhteen ideoita, toiveita ja palautetta sekä ehdottaa toimenpiteitä ja toteutustapoja jatkoon, yhteistä sitoutumista varten.
You are welcome to a joint campus development event! The Kampus 2030 project, a dense, meeting and information-gathering project, will publish a Campus Development Plan for the Seinäjoki Riverside Campus and its surrounding areas, commissioned by Seinäjoki's higher education stakeholders and the City of Seinäjoki for their use. The event is intended not only for the staff and students of the project implementing organisations in Seinäjoki and our region, but also as an open public event for all stakeholders interested in the output of the Kampus 2030 project. The development plan will be published in Finnish. The event will be organised in Finnish. The key elements of the development plan will also be published in English. Pre-registration is required. The event can also be followed remotely, with a choice of attendance upon registration. For parking we recommend the P-Frami (Kampusranta) or P-Areena (Tiedekatu) areas. Preliminary programme Coffee break from 13.00 to 13.30 Publication session 13.30 - 15.30 13.30 Welcome 13.35 Presentation of the development plan for the Seinäjoki riverside central campus - project team Kaataja, Kattelus, Kivioja 14.00 Remarks and comments on the development plan and future implementation - project commissioners Jaakko Hallila SeAMK, Jaakko Yli-Ojanperä Epky, Olli-Pekka viinamäki UCS, Erkki Välimäki City of Seinäjoki at about 14.30 Comments and questions from the audience at about 14.50 Summary dialogue The project team has invited Tytti Isokangas (Recruitment Manager, Atria Oyj) and Niina Koskipalo (Expert, IntoSeinäjoki) to have a preliminary look at the development plan. In their summary, they share with us their observations from both what they have read and heard, preparing us for the future. 15.20 Closing remarks Erkki Välimäki City of Seinäjoki 15.30 Possibility for interviews in the lobby and restaurant after the event. The launch event will be hosted by Terhi Välisalo. Register here by Friday 1.11.24 at the latest What is Kampus 2030? The Kampus 2030 project, coordinated by SeAMK and implemented in cooperation with the City of Seinäjoki, the University Consortium of Seinäjoki (UCS) and the University Association of South Ostrobothnia (Epky), aims to create an even better campus and surrounding area for students, professionals and citizens. The project will publish a development plan for the area in November 2024. The development plan was prepared on the basis of an extensive "Let's rethink campus together" survey and expert workshops. The plan pulls together ideas, wishes and feedback, and proposes actions and ways forward, for shared commitment.
Erikoisnäytös Annelin Aika (tekijävierailu)
Elokuvan ohjaaja Saara Cantel sekä tuottaja Markku Tuurna saapuvat vieraaksemme! Tule tapaamaan ja kuuntelemaan elokuvantekijöiden mietteitä juuri ensi-iltansa saavasta elokuvasta.
Opettaja: Antti Seppänen Kurssilla tavoitteena on nykytanssin liikekielen kautta osallistujien rohkaiseminen tanssillisuuteen sekä fyysisen kunnon ja kehon terveellisten linjausten parantaminen. Tanssiharjoitusten ja pienoiskoreografioiden opiskelun ohella tehdään helppoja ja ohjattuja luovia harjoituksia yksin ja yhdessä. Kurssilla opit erilaisia lähestymistapoja liikeimprovisaatioon, opit tunnistamaan vahvuutesi sekä kiinnostuksen kohteesi liikkujana. Kurssi sopii kaikille, erityisesti jo vähän tanssineille ja kehollisesta ilmaisusta kiinnostuneille. Varusteeksi joustavat liikuntavaatteet sekä juomapullo. Halutessasi voit käyttää kurssilla tanssiin soveltuvia tossuja tai tanssia sukin/paljain jaloin. Opetusjakso 8.–9.11.2024 Päivä ja kellonaika pe klo 17:30–20:00 la klo 10:00–11:30
Nykytanssin workshop: vuorovaikutus/ kontakti
Opettaja: Antti Seppänen Kurssilla perehdytään nykytanssille ominaisiin tekniikoihin lyhyiden harjoitteiden ja pienoiskoreografioita avulla. Kurssin tavoitteena on houkutella tanssitekniikkaa ja virtaavuutta ohjattujen improvisaatioiden kautta. Tunnilla liikutaan paljon ja opetuksen sisältö on saanut vaikutteita professori Ervi Sirénin tavasta ohjata tunteja sekä Gaga-tekniikasta. Kurssilla harjoitellaan myös kehollista vuorovaikutusta pareittain ja ryhmässä. Johtavana toimintana on kehollisuuden, keho ja mieli yhteyden tutkiminen: Miten ja mitä keho tietää, tunnistaa ja muistaa? Työskentely on autenttisen liikkeen ja tanssin keinoja monipuolisesti hyödyntävää. Työpajan kokonaisuus: Vuorovaikutustaitoja – kehollisuus Vuorovaikutustaitoja – ääni ja hiljaisuus Vuorovaikutustaitoja – dialogia luonnossa Heittäydymme vuorovaikutuksen erilaisiin kudelmiin tutkimaan, mitä vuorovaikutustilanteissa tapahtuu, mitkä seikat niissä vaikuttavat ja miten. Tutkimuksia tehdään tanssiharjoitteiden ja liikeimprovisaation keinoin. Kurssilla opit erilaisia lähestymistapoja liikeimprovisaatioon, opit tunnistamaan vahvuutesi ja kiinnostuksen kohteesi liikkujana sekä hahmottamaan, miten improvisaatioon perustuva esitys syntyy. Tunti sopii kaikille, mutta on suunnattu edistyneille ja jo jonkin verran tanssia harrastaneille. Varusteiksi kurssille sopivat joustavat liikuntavaatteet, tanssiin soveltuvat tossut tai sukat/paljaat jalat. Ota mukaan myös juomapullo, sekä riittävästi evästä tuntien välissä oleville tauoille.
Kokemuskumppanikoulutus mainos Seinäjoki.jpg
{"fi":"Ilmoittaudu mukaan 30.11. mennessä : https://link.webropol.com/s/kokemuskumppanit","sv":"","en":""}
Maksuton kokemuskumppanikoulutus kouluttaa asiakasvanhempia kokemusasiantuntijoiksi lastensuojeluun
Seinäjoen ammattikorkeakoulun PerheYhdessä-hanke & Lausteen Asiakkaasta kumppaniksi -hanke
Kokemuskumppanikoulutus lastensuojelun asiakasvanhemmille
EU:n osarahoittama PerheYhdessä-hanke toteuttaa Kokemuskumppanikoulutuksen yhdessä Asiakkaasta kumppaniksi-hankkeen kanssa Seinäjoella. Koulutus on tarkoitettu lastensuojelun asiakkuuden kokeneille vanhemmille, asiakkuutenne voi olla myös voimassa edelleen. Koulutukseen hakeneet vanhemmat haastatellaan ja valinnasta koulutukseen ilmoitetaan marras-joulukuun 2024 aikana. Kokemuskumppanikoulutus kouluttaa asiakasvanhempia kokemusasiantuntijoiksi lastensuojeluun. Koulutus toteutuu 14.1.2025 - 13.5.2025 (yht. noin 100h) ja se toteutetaan hybridinä eli osa koulutuspäivistä toteutuu etänä teamsilla ja osa Seinäjoella kasvokkain. Koulutusryhmän koko on 14 henkilöä. Kuka on kokemuskumppani? Kokemuskumppani on vanhempi, jolla on henkilökohtaista kokemusta lastensuojelusta asiakasvanhempana sekä motivaatiota auttaa ja tukea muita vanhempia ja perheitä. Hän on saanut koulutusta, jossa hän on työstänyt kokemuksiaan ja lisännyt tietoa osaksi kokemuksen tuomaa asiantuntijuuttaan. Kokemuskumppanilla on ymmärrys siitä, mitkä palvelut ovat auttaneet itseä ja perhettä. Hänellä on halu kehittää tuloksellisempaa lastensuojelua yhdessä työntekijöiden ja asiantuntijoiden kanssa. Ilmoittaudu mukaan: https://link.webropol.com/s/kokemuskumppanit
Aikuisten ja lasten yhteinen perhepalloilouvuoro urheilutalolla.
Palloiluhallissa mahdollisuus pelata sulkapalloa, koripalloa ja salibandya. Ota mukaan omat pelivälineet, lainavälineitä rajoitetusti. Vuoro suunnattu lapsille aikuisten kanssa. Lapset ovat aikuisten vastuulla. Maksuton, ei ohjausta. Uimahalli on avoinna pyhäinpäivänä normaalisti 10-18 (sisään 17.15 asti).